ประกาศจังหวัดแพร่ประกาศจังหวัดแพร่เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้โคมลอย โคมไฟโคมควัน หรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดแพร่โดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศดังนี้๑.โคมลอย หมายถึงชื่อเครื่องตามไฟชนิดหนึ่งที่จุดแล้วปล่อยให้ลอยไปในอากาศรูปร่างและขนาดเป็นรูปถุงวงกลมก้นใหญ่ปากแคบ ทำด้วยกระดาษว่าว หุ้มเป็นรูปทรงกลมคล้ายลูกฟุตบอลหรือลูกบอลขนาดใหญ่จะไม่มีรูปแบบที่แน่นอน เช่น รูปลูกฟัก ลูกแตง รูปทรงกระบอก ทรงกลม ทรงเหลี่ยมกระติ๊บข้าว ฯลฯ โคมลอยมีลักษณะการปล่อย เป็น ๒ อย่าง คือปล่อยในเวลากลางวันจะใช้การรมควันเข้าไปในตัวโคมเรื่อย ๆจนพองตัวมีความดันสูงแล้วปล่อยขึ้นสู่ท้องฟ้าและใช้ปล่อยในเวลากลางคืนมีกรรมวิธีเช่นเดียวกับโคมลอยกลางวันแต่แตกต่างกันที่ใช้ไม้พันด้ายก้อนกลม ๆ ชุบด้วยน้ำมันยางหรือน้ำมันขี้โล้จนชุ่มแล้วทำที่แขวนติดกับโคมจุดไฟให้เกิดความร้อนทำให้โคมพองตัวจนลอยขึ้นไปในอากาศ๒. ห้ามมิให้ผู้ใดจุดและปล่อย หรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๓. ผู้ใดจะจัดให้มีสถานที่จุดและปล่อยหรือกระทำการอย่างใดเพื่อให้โคมลอยโคมไฟโคมควันหรือวัตถุอื่นใดที่คล้ายคลึงกัน ขึ้นไปสู่อากาศต้องได้รับอนุญาตจากนายอำเภอแห่งท้องที่๔.กำหนดระยะเวลาในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน๔.๑ให้กระทำได้ในวันลอยกระทงซึ่งตรงกับวันขึ้น ๑๕ ค่ำเดือน ๑๒ ตามปฏิทินจันทรคติไทยโดยโคมควันให้จุดและปล่อยในช่วงเวลา ๐๗.๐๐ น. ถึงเวลา ๑๗.๐๐ น.โคมไฟให้จุดและปล่อยในช่วง เวลา ๒๐.๐๐ น. ถึง เวลา ๒๔.๐๐ น.๔.๒ให้กระทำได้ในช่วงเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปี โดยโคมควัน ให้จุดและปล่อยในช่วงเวลา ๑๐.๐๐ นาฬิกา ถึงเวลา ๑๖.๐๐นาฬิกา และโคมไฟ ให้จุดและปล่อยในช่วงเวลา ๒๐.๐๐ นาฬิกา ถึงเวลา ๒๔.๐๐ นาฬิกา๕.ชนิด ขนาด และจำนวนของโคมลอย โคมไฟโคมควัน หรือวัตถุอื่นใดที่คล้ายคลึงกันที่จะทำการจุดและปล่อยจะต้องมีขนาดและรูปแบบของโคมลอยตามมาตรฐานมผช.๘๐๘/๒๕๕๒ ดังนี้๕.๑ตัวโคมมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐เซนติเมตรสูงไม่เกิน ๑๔๐ เซนติเมตร และทำจากวัสดุธรรมชาติ๕.๒ส่วนที่เป็นเชื้อเพลิงของโคมไฟให้ทำจากกระดาษชุบเทียนขี้ผึ้ง หรือพาราฟินน้ำหนักไม่เกิน ๕๕ กรัม ระยะเวลาการเผาไหม้ไม่เกิน ๘นาที โดยยึดติดกับตัวโคมด้วยเชือกทนไฟเชือก หรือลวดอ่อนเบอร์ ๒๔(เส้นผ่าศูนย์กลางประมาณ ๐.๕ มิลลิเมตร) จำนวน ๒ เส้น ความยาวเส้นละไม่เกิน ๓๐เซนติเมตร๕.๓ ห้ามพ่วงหรือผูกติดพลุ ดอกไม้ไฟหรือสิ่งอื่นใดไปกับโคมขณะปล่อย โดยจำนวนการจุดและปล่อยแต่ละแห่ง ต่อช่วงเวลาตาม ข้อ ๔ไม่เกิน ๑๕๐ โคม๖.สถานที่จุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกันต้องให้นายอำเภอแห่งท้องที่เป็นผู้พิจารณาโดยประสานกับการท่าอากาศยานแพร่ ก่อนการอนุญาตโดยระบุพื้นที่การจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อย๗. มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ห้ามมิให้ผู้ใดจำหน่ายโคมลอย โคมไฟ โคมควัน หรือวัตถุอื่นใดที่คล้ายคลึงกันในวัดโรงเรียน ทางสาธารณะ ที่สาธารณะ เว้นแต่เป็นพื้นที่ตามข้อ ๖๗.๒ ให้ผู้รับอนุญาตฯจัดให้มีผู้ประสานงานการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกันที่สามารถติดต่อสื่อสารกับท่าอากาศยานแพร่ได้อย่างน้อย ๒ คนเพื่อทำหน้าที่ในการแจ้งก่อนการจุดและปล่อยในวัน เวลาที่ได้รับอนุญาตและให้เฝ้าติดตามการติดต่อจากท่าอากาศยานแพร่ตลอดเวลาที่จุดและปล่อยพร้อมทั้งแจ้งเมื่อเสร็จสิ้นการจุดและปล่อย๗.๓ ให้อำเภอที่อนุญาตให้มีการจุดและปล่อยโคมลอย โคมไฟโคมควัน แจ้งให้ท่าอากาศยานแพร่ทราบข้อมูลเกี่ยวกับการจุด และปล่อย ชื่อหรือหน่วยงานผู้ขออนุญาตเหตุผลการจุดและปล่อย สถานที่ พิกัด จำนวน ความสูง รัศมี วันเวลาเริ่มต้นและสิ้นสุด และชื่อผู้ประสานงานอย่างน้อย ๒ คนที่สามารถติดต่อสื่อสารได้ตลอดเวลาที่มีการจุดและปล่อย ล่วงหน้าอย่างน้อย ๗วันก่อนการจุดและปล่อยจริง๘.ผู้ใดกระทำการฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับ ตามข้อ ๕ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙๙. ผู้ได้รับอนุญาตตามประกาศนี้ ไม่ถือเป็นเหตุพ้นผิดหากการจุดและปล่อยโคมลอย โคมไฟ โคมควัน หรือวัตถุอื่นใดที่คล้ายคลึงกันและก่อให้เกิดความเสียหายแก่อากาศยานชุมชน หรือประชาชน๑๐.[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๕พฤษภาคม พ.ศ. ๒๕๖๐วัฒนา พุฒิชาติผู้ว่าราชการจังหวัดแพร่ภวรรณตรี/จัดทำ๑๑ กรกฎาคม๒๕๖๐พรวิภา/ตรวจ๑ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๗๕ ง/หน้า ๓๖/๓ กรกฎาคม ๒๕๖๐